Dmitriy Liskov

Dmitriy Yuryevich Liskov (1977-jıl 13-oktyabr, Tashkent) — rus jazıwshısı, jurnalisti, telebaslawshı. «Zvezda» hám «Perviy kanal» telekanalları joybarları bas redaktorı. Rossiya jámiyetlik televideniesında Dmitriy Liskov menen «OTRAJENIYE» avtorlıq programmasın hám «PRAVDA! DA?» sociallıq-siyasiy tok-shousın alıp barǵan.

 Biografiyası 
Liskov 1977-jıl 13-oktyabrde Tashkent qalasında tuwılǵan.

Dmitriy Yuryevich Bauman atındaǵı MSTUda materiallar hám texnologiyalar fakultetinde oqıǵan.

2005-jıldan 2006-jılǵa shekem RIA Novosti informaciya agentliginde Internet-joybarlar direkciyasınıń Arnawlı joybarlar bólimi redaktorı retinde islegen. RIA Novosti arnawlı joybarları ushın kompyuter grafikası ústinde islegen.

Liskov 2006-jılda RIA Novosti agentliginde islegen waqtında Sent-Jorj lentası ilajınıń shólkemlestiriwshilerinen biri bolǵan.

Telebaslawshı 2013-jıl báhárinen berli Rossiya jámiyetlik televideniesında isleydi. 2020-jılǵa shekem «PRAVDA? DA!» social-siyasiy tok-shounıń baslawshısı bolǵan.

Dmitriy 2020-jıl oktyabr ayınan baslap OTR telekanalındaǵı «OTRAJENIYE s Dmitriyem Liskovim» informacion-analizli programmasınıń avtorı hám baslawshısı bolıp iskerlik alıp barǵan.

Liskov 2015-jıldan «Vzglyad» onlayn basılıwınıń turaqlı avtorı bolǵan hám onda tariyxıy temalarda maqalalar baspadan shıǵarılǵan. 2016-jıl Rossiyada 1917-jılǵı revolyuciyanıń 100 jıllıǵına arnalǵan qatar maqalaları baspadan shıǵardı.

 Professional jetiskenlikleri 
2013-jılda Rossiya Jurnalistler awqamınıń «Eń jaqsı teledástúri» arnawlı sıylıǵı «PRAVDA? DA!» programmasına tapsırıldı.

Telebaslawshı Dmitriy 2018-jıl 7-may kúni Rossiya prezidentinen «Rossiya Federaciyası Prezidenti saylawına tayarlanıw hám ótkeriwdegi aktiv qatnası ushın» minnetdarshılıq xatın alǵan.

2018-jılda Baspasóz hám ǵalabalıq kommunikaciyalar federal agentligi «Sanaatındaǵı kóp jıllıq nátiyjeli miyneti, jergilikli televidenie hám ǵalabalıq kommunikaciyalardı rawajlandırıwǵa qosqan úlesi ushın» minnetdarshılıq bildirildi.

Dmitriy Yuryevich 2019-jılda TEFI sanaat televideniesi sıylıǵına kandidat bolǵan hám Andrey Norkin (NTV) hám Dmitriy Kulikov (TVC) penen birge finalǵa shıqqan.

 Shańaraǵı 
Dmitriy shańaraqlı. Eki perzenti — bir ul hám bir qızı bar.

 Derekler 

Kategoriya:13-oktyabrde tuwılǵanlar
Kategoriya:Wikipedia:Tiri shaxslar biografiyası
Kategoriya:1977-jılı tuwılǵanlar
Kategoriya:Tashkentte tuwılǵanlar
Kategoriya:Rossiyalı jazıwshılar
Kategoriya:Rossiyalı tariyxshılar